IVL ปิดจ๊อบซื้อโรงงานรีไซเคิล “PET” สหรัฐฯ หนุนกำลังผลิตเพิ่ม 92,000 ตัน/ปี
IVL ปิดจ๊อบซื้อโรงงานรีไซเคิล “PET” สหรัฐฯ หนุนกำลังผลิตเพิ่ม 92,000 ตันต่อปี มั่นใจปี 68 กำลังผลิตเข้าเป้า 750,000 ตันต่อปี
IVL ปิดจ๊อบซื้อโรงงานรีไซเคิล “PET” สหรัฐฯ หนุนกำลังผลิตเพิ่ม 92,000 ตันต่อปี มั่นใจปี 68 กำลังผลิตเข้าเป้า 750,000 ตันต่อปี
14 มิ.ย. 2564

บริษัท อินโดรามา เวนเจอร์ส จำกัด (มหาชน) หรือ IVL ระบุว่า ตามที่บริษัทฯ ได้เปิดเผยสารสนเทศ เมื่อวันที่ 27 พ.ค.2564 เกี่ยวกับการเข้าซื้อสินทรัพย์ที่ใช้ในการผลิตเม็ดพลาสติกรีไซเคิล (Recycled Polyethylene Terephthalate: rPET) ของบริษัท CarbonLite Holdings LLC และบริษัทย่อย ในรัฐเท็กซัส ประเทศสหรัฐอเมริกา นั้น
ล่าสุดบริษัทฯ ได้ดำเนินการเข้าซื้อสินทรัพย์ดังกล่าวได้เสร็จสิ้นเป็นที่เรียบร้อยแล้ว และบริษัทได้เข้าครอบครองสินทรัพย์ดังกล่าวแล้วเมื่อวันที่ 11 มิถุนายน 2564
อนึ่ง เมื่อวันที่ 27 พ.ค. 2564 IVL แจ้งว่า สินทรัพย์ที่บริษัทจะเข้าซื้อดังกล่าวนั้นตั้งอยู่ที่เมืองดัลลัส (Dallas) รัฐเท็กซัส ประเทศสหรัฐอเมริกา โดยมีกำลังการผลิตรวมทั้งหมดโดยประมาณอยู่ที่ 92,000 ตันต่อปี ซึ่งประกอบด้วยเม็ดพลาสติก rPET (rPET pellets) จำนวน 48,000 ตัน และเกล็ดพลาสติก (flakes) จำนวน 44,000 ตัน ดังนั้น การเข้าซื้อกิจการโรงงานรีไซเคิลในครั้งนี้จะช่วยให้บริษัทเข้าใกล้เป้าหมายที่ตั้งไว้ในการปรับเพิ่มกำลังการผลิตในผลิตภัณฑ์รีไซเคิลให้เพิ่มสูงขึ้นถึง 750,000 ตันต่อปีภายในปี 2568